ผู้ช่วยผู้ใหญ่บ้าน เมืองคอนยิงตัวดับ เมียรู้เอามีดแทงตัวเองหวังตายตาม
ผู้ช่วยผู้ใหญ่บ้านเมืองคอน เครียดปัญหาครอบครัวและงาน ทะเลาะเมียแล้ว เดินมาบ้านพ่อก่อนก้มกราบแม่ฝากลูก แล้วยิงตัวเองก่อนจะไปตายที่ รพ. ด้านเมียเอามีดเดือยไก่ใหญ่แทงอกและคอหวังตายตาม อาการสาหัสเมื่อวันที่ 27 มี.ค. ร.ต.อ.อนันต์ พานิชกุล รอง สว.(สอบสวน) สภ.ทุ่งใหญ่ จ.นครศรีธรรมราช รับแจ้งเหตุมีคนใช้ปืนยิงตัวตาย และมีคนใช้มีดพยายามฆ่าตัวตาย เหตุเกิดที่บ้านเลขที่ 55 หมู่ 5 บ้านควนตู ต.ท่ายาง หลังรับแจ้งออกไปตรวจสอบพร้อมด้วย พ.ต.อ.โชคดี รักษ์วัฒนพงษ์ ผกก. พ.ต.ท.ธนบดี บุญขวัญ สว.สส. พ.ต.ต.ทศพล กาญจนหิรัญ สวป. ร.ต.อ.ชัยยัยนต์ อิทธิศักดิ์สกุล สายตรวจรถยนต์ ร.ต.อ.วิทยา บุตรพรหม รอง สว.จร. เจ้าหน้าที่พิสูจน์หลักฐาน นายวรรณวุฒิ สมเชื้อ ปลัดอำเภอฝ่ายความมั่นคง จนท.มูลนิธิศรัทธาสามัคคี จนท.มูลนิธิใต้เต็กตึ๊งทุ่งใหญ่ และ จนท.สยามรวมใจปู่อินทร์ที่เกิดเหตุเป็นบ้านแปลนชั้นเดียว อยู่ติดถนนสายทุ่งใหญ่ บ้านพอโกบ บริเวณหน้าบ้านพบรอยเลือดหยดเป็นทางและมีกองเลือดกองใหญ่ตกอยู่ ในที่เกิดเหตุพบปืนพกพกขนาด 9 มม.ตกอยู่ 1 กระบอก และปลอกกระสุนปืน 9 มม. 1 ปลอก เจ้าหน้าที่จึงเก็บเป็นหลักฐาน ส่วนคนเจ็บที่ยิงตัวตายเจ้าหน้าที่มูลนิธิช่วยกันนำส่ง รพ.ทุ่งใหญ่ ทราบชื่อ นายเชาวลิต จันทร์ทอง อายุ 48 ปี ชาวบ้าน หมู่ 5 ต.ท่ายาง อ.ทุ่งใหญ่ มีตำแหน่งเป็นผู้ช่วยผู้ใหญ่บ้านหมู่ 5 ต.ท่ายาง หรือที่คนทั่วไปเรียกชื่อว่า ผู้ช่วยเชาว์ แพทย์และพยาบาลช่วยกันปั๊มหัวใจ เนื่องจากอาการสาหัสจากการใช้ปืนจ่อยิงที่ขมับขวา กระสุนทะลุออกขมับซ้าย 1 แผล ยื้อชีวิตอยู่ครึ่งชั่วโมงสุดท้ายเสียชีวิตลงในเวลาต่อมานอกจากนี้ ที่บ้านอีกหลังในพื้นที่ หมู่ 5 ต.ท่ายาง ซึ่งอยู่ไม่ไกลกับบ้านที่เกิดเหตุ พบนางกันธิพา จันทร์ทอง อายุ 48 ปี ภรรยาของนายเชาวลิตได้ใช้มีดเดือยไก่ขนาดใหญ่ หรือมีดหมอ พยายามฆ่าตัวตายด้วยการแทงเข้าที่บริเวณลำคอและหน้าอกรวม 5 แผล เลือดไหลนองพื้นภายในห้องนอน เจ้าหน้าที่มูลนิธิฯ รีบนำส่ง รพ.ทุ่งใหญ่ แพทย์ตรวจร่างกายพบอาการสาหัส เตรียมส่งไปรักษาต่อยัง รพ.ทุ่งสงสอบสวนทราบว่า ก่อนเกิดเหตุผู้ตายทะเลาะมีปากเสียงกับภรรยา เรื่องภายในครอบครัวอยู่ที่บ้านของตัวเอง จนผู้ตายทนฟังเสียงดุด่าไม่ไหว จึงเดินออกจากบ้านของตนเองไม่ใส่เสื้อ นุ่งกางเกงยีนส์ ที่เอวขวาพกปืนขนาด 9 มม. ติดตัวเดินมาที่บ้านนายประดิษฐ์ จันทร์ทอง อายุ 70 ปี ผู้เป็นพ่อ ที่อยู่ห่างกันเพียง 20 เมตร โดยมี นางมาลา จันทร์ทอง อายุ 68 ปี ผู้เป็นแม่นอนเล่นอยู่ที่พื้นปูนหน้าบ้าน จากนั้นผู้ตายได้ก้มลงกราบเท้าแม่พร้อมกับพูดว่า ผมขอฝากลูกให้แม่ช่วยดูแลด้วย หลังพูดจบก็ชักปืนที่พกติดตัวมาจ่อยิงที่ขมับขวาไป 1 นัด ต่อหน้าผู้เป็นพ่อและแม่กระสุนทะลุขมับซ้ายเลือดกองใหญ่ไหลนองพื้นญาติๆ ที่นั่งเล่นและพูดคุยกันอยู่ในที่เกิดเหตุ เห็นเหตุการณ์จึงโทรศัพท์แจ้งเจ้าหน้าที่มูลนิธิฯ ให้มานำคนเจ็บส่ง รพ.ทุ่งใหญ่ แต่สุดท้ายเสียชีวิตลงในเวลาต่อมา ส่วน นางกันธิพา ภรรยาขณะที่สามีตัวเองก่อเหตุยิงตัวตาย เมื่อได้ยินเสียงปืนดังขึ้น 1 นัด คิดว่าสามีคงจะฆ่าตัวตายด้วยการใช้ปืนยิงตัวเอง จึงตัดสินใจก่อเหตุใช้มีดเดือยไก่ใหญ่ หรือมีดหมอยาว 12 นิ้ว ที่อยู่ในห้องนอนนำมาแทงตัวเองเข้าที่บริเวณลำคอและหน้าอกรวม 5 แผล จนเลือดไหนนองพื้นภายในห้องนอน อาการสาหัส ถูกนำตัวส่ง รพ.ทุ่งใหญ่ และส่งไปรักษาต่อยัง รพ.ทุ่งสง นอกจากนี้ภายในห้องนอนของสามีภรรยาคู่นี้เจ้าหน้าที่ยังพบจดหมายลาตาย 1 ฉบับ ที่ภรรยาได้เขียนใส่ไว้ในสมุดนักเรียนถึง 1 หน้ากระดาษ ในทำนองตัดพ้อต่อว่าผู้เป็นสามีและฝากถึงลูกชายให้ดูแลตัวเองดีๆ และให้ช่วยทำงานนำเงินไปไถ่ถอนโฉนดที่ทั้งคู่ได้ก่อขึ้นนำไปจำนองไว้กับที่ร้านรับจำนอง และให้ช่วยใช้หนีแทนผู้เป็นแม่ให้ด้วยส่วนสาเหตุที่ผู้ตายได้ตัดสินใจยิงตัวเองจนเสียชีวิต ทางการสอบสวนของเจ้าหน้าที่ตำรวจ พบว่าเกิดจากปัญหาภายในครอบครัวเรื่องหนี้สินและเรื่องชู้สาวที่ผู้ตายไปติดพันกับผู้หญิงคนหนึ่ง ไปมาหาสู่กันเป็นประจำ จนภรรยาจับได้ถึงขั้นทะเลาะกันบ่อยครั้ง และเรื่องงานในหน้าที่ที่รับผิดชอบ การทำหน้าที่เป็นผู้ช่วยผู้ใหญ่บ้าน ซึ่งจะหมดวาระลงในวันที่ 31 มี.ค.นี้ ผู้ตายทราบข่าวว่าทางผู้ใหญ่บ้านที่เคยทำงานร่วมกันจะไม่ต่ออายุให้ แต่จะเอาคนของตนเองเข้ามาทำหน้าที่แทนผู้ตาย จึงเกิดความเครียดสะสมเข้ามาประดัง หาทางออกไม่ได้ ตัดสินใจจบปัญหาทุกอย่างด้วยการใช้ปืนพกของตนเองยิงตัวตาย ซึ่งเจ้าหน้าที่จะได้เรียกผู้ที่เกี่ยวข้องทั้งหมดมาสอบสวน เพื่อหาสาเหตุอย่างละเอียดอีกครั้ง.
ผู้ช่วยผู้ใหญ่บ้านเมืองคอน เครียดปัญหาครอบครัวและงาน ทะเลาะเมียแล้ว เดินมาบ้านพ่อก่อนก้มกราบแม่ฝากลูก แล้วยิงตัวเองก่อนจะไปตายที่ รพ. ด้านเมียเอามีดเดือยไก่ใหญ่แทงอกและคอหวังตายตามอาการสาหัส
ผู้ช่วยผู้ใหญ่บ้าน,ผัวทะเลาะเมีย,ยิงตัวตาย,ฆ่าตัวตายตาม,นครศรีธรรมราช,สภ.ทุ่งใหญ่,เครียดเรื่องครอบครัว,ข่าวทั่วไป